Radetzky alatt harcolt az osztrák seregben Itáliában, az &lt;a href="1848%E2%80%9349-es%20forradalom%20%C3%A9s%20szabads%C3%A1gharc"&gt;1848/49-es szabadságharcban&lt;/a&gt; lovassági ezredes volt, a világosi fegyverletétel után emigrált Amerikába, majd a krimi háborúban az oroszok oldalán harcolt Szevasztopolnál, a krimi háború után visszament Amerikába. Az egyik déli államba, Virginiába került, ezen állam fővárosában, Richmondban megnősült, s ott élt feleségével és sógornőjével, felesége és sógornője művelt nők voltak, francia nyelv tanításából tartották fenn magukat. Estván Béla saját vallomása szerint szomszédainak nyomására lépett be az amerikai polgárháborúba a déliek oldalán, lovassági ezredes lett Wise kormányzó brigádjában, itt ismerkedett meg Charles Frederick Henningsen kalandos életű zsoldos katonával és fegyverkereskedővel, Henningsen is déli nőt vett feleségül, családi okok miatt ő is a déliek oldalán harcolta végig a polgárháborút.